Storlivatn kraftverk

Storlivatn kraftverk er et vannkraftverk i Hellandsbygda i Sauda kommune i Rogaland.

Kraftverket het Sauda IV før det byttet navn til Storlivatn. Det overfører vann fra Slettedalsvatnet til Storlivatn. 

Anlegget ligger i fjell. Inngangen er rett ved det nedlagte Sauda I (men det har en helt annen vannvei).

Kraftstasjonen var det tredje byggetrinnet i Sauda IV-prosjektet, som startet i 1952 med reguleringen av Berdalen. Andre byggetrinn var dammen i Slettedalen som sto ferdig i 1960. Sauda IV kom i drift i 1967.

Kraftverket drives av AS Saudefaldene, som ble opprettet for å bygge ut Saudavassdraget med flere kraftverk.

Utbyggingen ble sterkt preget av konkursen i det store entreprenørselskapet Betongbygg AS. Saudefaldene måtte selv overta og fullføre anleggene. 

Installert effekt er 48 MW på to francisturbiner. Årsproduksjon er 284 GWh.

Referanser

Kilder

 NVE vannkraftdatabase
 Boken "Saudefaldene - Krefter blir kraft".

mini|venstre|Demningen i Slettedalsvatnet var en stund den høyeste betongdemningen i Nord-Europa

Kategori:Vannkraftverk i Rogaland
Kategori:Kraftverk i Sauda
Kategori:Saudavassdraget
Kategori:Saudefaldene AS
Kategori:Kraftverk etablert i 1967